Beramās kurināmās koksnes (šķeldas) piegādes līgums Nr.3-18/26.044
(iepirkumu procedūra id.Nr. LR 2026/3)


Lielvārdē, 				           Līguma datums ir pēdējā līguma parakstītāja
           droša elektroniskā paraksta un laika zīmoga datums

Sabiedrība ar ierobežotu atbildību "LIELVĀRDES REMTE", reģ.Nr.47403003224, Ceriņu iela 3, Lielvārde, Ogres novads, LV - 5070, valdes locekļa Ritvara Cinīša personā, kurš rīkojas pamatojoties uz statūtiem, turpmāk saukta „Pircējs”, no vienas puses, un SIA “SK Grean Enerģija”, reģ. 44103066149, juridiskā adrese: Saulrītu iela 1, Cēsis, Cēsu nov., LV-4101, tās valdes locekļa Sergeja Koreņkova personā, kurš rīkojas saskaņā ar statūtiem, turpmāk šā līguma tekstā saukta „Pārdevējs”, no otras puses, abi kopā un katrs atsevišķi, turpmāk šā līguma tekstā saukti par Pusēm, pamatojoties uz Pircēja veiktās iepirkuma procedūras „Kurināmās šķeldas iegāde SIA “Lielvārdes Remte” saimnieciskās darbības nodrošināšanai”, “ID Nr. LR 2026/3”  rezultātiem noslēdz šādu līgumu, turpmāk šā līguma tekstā saukts par Līgumu:

1. Līguma priekšmets
1.1. Pārdevējs saskaņā ar iepirkuma procedūras “Kurināmās šķeldas iegāde SIA “Lielvārdes Remte” saimnieciskās darbības nodrošināšanai ID Nr. LR 2026/3” rezultātiem un atbilstoši Tehniskajai specifikācijai/cenu piedāvājumam (Pielikums Nr.1, Nr.2) katlu mājā “Lomaņi 1”, Jumprava, Jumpravas pag. Ogres nov., apņemas piegādāt Pircējam 7500 ber m3 +/- 20% beramo kurināmo koksni (šķeldu) (turpmāk šī Līguma tekstā saukta – Prece) tādos apjomos un piegādes termiņos, kādus nosaka Pircējs, lai nodrošinātu Pircēja katlu mājā “Lomaņi 1”, Jumprava, Jumpravas pag. Ogres nov., (turpmāk Objekts) nepārtrauktu darbību, bet Pircējs apņemas pieņemt un apmaksāt piegādāto Preci Līgumā noteiktajā kārtībā, apjomā un termiņā. 

2. Līguma cena un norēķinu kārtība
2.1. Puses vienojas, ka samaksa par Pārdevēja piegādāto Preci Pircējam tiks veikta atbilstoši šķeldas piegādāto ber/m3 daudzumam. Viena ber/m3 cena bez pievienotās vērtības nodokļa ir EUR 17.77 (septiņpadsmit euro, 77 centi), ja tās kvalitāte atbilst Pircēja noteiktām prasībām saskaņā ar Pielikumu Nr.2. Pārdevējs ir tiesīgs piegādāt Pircējam beramo kurināmo koksni (šķeldu) par zemāku cenu, iepriekš rakstveidā informējot Pircēju.
2.2. Līguma cenā ir ietvertas izmaksas, kas saistītas ar Preces iepakojumu, visiem transporta izdevumiem, piegādi, nodokļiem.
2.3. Kopējo Līgumcenu veido visu parakstīto preču pavadzīmju - rēķinu, kopējā summa, bet Līguma darbības laikā tā nedrīkst pārsniegt EUR 133275.00 (viens simts trīsdesmit trīs tūkstoši divi simti septiņdesmit pieci eiro, 0 centi), bez PVN, atbilstoši Finanšu piedāvājumam - Pielikums Nr.2.
2.4. Pircējs par kalendārajā mēnesī Līguma 1.1.punktā norādītajā Preču piegādes adresē – Objektā piegādāto šķeldu, samaksā Pārdevējam 15 (piecpadsmit) kalendāro dienu laikā pēc pavadzīmes – rēķina parakstīšanas, veicot pārskaitījumu uz Pārdevēja bankas kontu, kas norādīts Līgumā vai rēķinā.
2.5. Pircējs apņemas atzīt elektroniski iesūtītos Pārdevēja rēķinus pa elektronisko pastu ar tādu pašu juridisko spēku kā tos rēķinus, kas nosūtīti pa pastu drukātā formātā, ja tie atbilst likuma Par grāmatvedību 7. un 7.1 pantā noteiktajām prasībām. Rēķins, ko nosūtījis Pārdevējs pa elektronisko pastu, tiek uzskatīts par derīgu bez Pārdevēja atbildīgās personas paraksta. Uz šī Līguma parakstīšanas brīdi Pircējs apstiprina, ka Pārdevēja sūtītos rēķinus vēlas saņemt uz šādu elektroniskā pasta adresi: remte@remte.lv. Ja Pircējs vēlas mainīt norādīto elektroniskā pasta adresi, Pircēja atbildīgā persona nosūta Pārdevēja tiešajai kontaktpersonai elektroniskā pasta vēstuli ar jauno elektroniskā pasta adresi.
2.6. Par PVN likmes pareizu piemērošanu Precei un tās nomaksas kārtību atbildīgs Pārdevējs (atlīdzības saņēmējs).

3. Līguma darbības termiņš
3.1. Līgums stājas spēkā 2026.gada 1.septembra un ir spēkā līdz 2027.gada 31.augustam ieskaitot. Līguma parakstīšanas datums tiek norādīts Līguma pirmās lapas augšējā labajā stūrī.
3.2. Pusēm ir tiesības izbeigt Līguma darbību, savstarpēji vienojoties, 30 (trīsdesmit) dienas iepriekš rakstiski paziņojot par to. Šādā gadījumā Līguma darbība tiek uzskatīta par izbeigtu ar brīdi, kad Puses parakstījušas vienošanos par līgumsaistību izbeigšanu un savstarpējo norēķinu pilnīgu izpildi.
3.3. Neievērojot Līguma 3.2.punktā noteikto termiņu, Pircējam ir tiesības vienpersonīgi nekavējoties atkāpties no Līguma un Līgumu vienpusēji izbeigt, rakstiski informējot par to Pārdevēju un neizmaksājot nekādu kompensāciju par Līguma pirmstermiņa izbeigšanu ja:
3.3.1. Pārdevējs atkārtoti (otrreiz) ir kavējis Preces piegādes izpildi, kavējums ir pārsniedzis 3 dienas un Pircējs par to ik reizi ir rakstveidā (elektroniski) brīdinājis Pārdevēju. Šajā gadījumā Pārdevējs līdz Līguma pirmstermiņa izbeigšanai uzrēķināto līgumsoda summu pēc Pircēja pieprasījuma iemaksā Pircēja norēķinu kontā tā noteiktajos termiņos.
3.3.2. Pārdevējs atkārtoti (otrreiz) piegādājis Tehniskajai specifikācijai (Pielikums Nr.1) neatbilstošu, nekvalitatīvu Preci un Pircējs par to ir informējis Pārdevēju rakstveidā.
3.4. Iestājoties Līguma 3.3.punktā minētajiem apstākļiem ar Pircēja paziņojuma par Līguma pirmstermiņa izbeigšanas dienu, automātiski tiek anulēti Pircēja izdarītie, bet Pārdevēja vēl neizpildītie pirkšanas pasūtījumi, taču Pircējam ir pienākums norēķināties ar Pārdevēju par jau saņemto kvalitatīvo Preci.
3.5. Pārdevējam ir tiesības vienpersonīgi nekavējoties atkāpties no Līguma un Līgumu izbeigt, rakstiski informējot par to, ja Pircējs kavē samaksas termiņu par piegādāto Preci ilgāk kā 30 (trīsdesmit) dienas.

4. Preces piegādes kārtība
4.1. Prece tiek piegādāta atsevišķās partijās. Konkrētu Preces piegādes laiku un partijas apjomu Pasūtītājs paziņo Piegādātājam no tālruņiem 25490064 (Andris Sirsniņš) vai 26369967 (Ritvars Cinītis), vai no e-pastiem remte@remte.lv, andris.sirsnins@remte.lv uz Pārdevēja norādīto pilnvarotās personas e-pastu skgenergija@gmail.com vai t. Nr. 29451119. Pircējs veic pasūtījumu vismaz 3 (trīs) darba dienas pirms plānotās piegādes datuma. Piegāde jāveic trīs dienu laikā no Pasūtītāja Preces pieteikuma Piegādātājam.
4.2. Pārdevēja pienākums ir pēc Pircēja pilnvarotās personas pasūtījuma, darbadienās no plkst. 8:00 līdz plkst. 17:00 (piektdienās līdz 15:00), piegādāt Pircējam Preci Līgumā un Pircēja pilnvarotās personas pasūtījumā noteiktajā kārtībā un apjomā. Ja rodas neparedzēti apstākļi Pušu pilnvarotajām personām, iepriekš vienojoties, noteiktajā kārtībā (Līguma 7.punkts) ir iespēja piegādāt Preci ārpus šajā punktā norādītā laika.
4.3. Preces (tās daļas) piegādi Pušu pilnvarotās personas (Līguma 8.punkts) apliecina, parakstot preču pavadzīmi - rēķinu.
4.4. Līdz Preces nodošanai Pircējam visus ar Preci saistītos riskus uzņemas Pārdevējs.
4.5. Pārdevējs piegādā Pircējam Preci atsevišķu daļu veidā no Līguma stāšanas spēkā dienas līdz Līgumā noteiktajam Līguma darbības beigu datumam.




5. Piegādātās preces trūkumu novēršana
5.1. Pircēja pilnvarotā persona, konstatējot saņemtās Preces neatbilstību spēkā esošajiem normatīvajiem aktiem un/vai šajā Līgumā noteiktajām prasībām, nosūta Preci atpakaļ Pārdevējam, visas izmaksas ar Preces atgriešanu sedz Pārdevējs.
5.2. Nekvalitatīvas Preces aizvietošanu ar kvalitatīvu, Pārdevējs veic 24h (divdesmit četru stundu) laikā no Preces nepieņemšanas brīža. Visus Preces aizvietošanas izdevumus sedz Pārdevējs.
5.3. Ja Pircējs nav izteicis pretenzijas vienas nedēļas laikā pēc piegādes, uzskatāms, ka piegādātā Prece atbilst Iepirkumā un pasūtījumā noteiktajām prasībām.

6. Pušu saistības un Līgumsods
6.1. Pārdevēja atbildība:
6.1.1. Gadījumā, ja Pārdevējs nav nodrošinājis nepieciešamās Preces piegādi apjomā un termiņos nepārtrauktas katlumāju darbības nodrošināšanai un tā rezultātā katlumājas “Lomaņi 1”, Jumprava, Jumpravas pag. Ogres nov., darbība ir pārtraukta kurināmā iztrūkuma dēļ, tad:
6.1.1.1. Pircējs ir tiesīgs iepirkt šķeldu Objektam no jebkuras trešās personas un Pārdevējs sedz Pircējam gan šīs trešās personas piegādātās šķeldas izmaksas starpību, gan arī tās piegādes izmaksas, ja Pircējs ir ievērojis sekojošus nosacījumus: pirms šķeldas pirkuma no trešās personas, Pircējs vismaz 3 (trijiem) potenciāliem piegādātājiem elektroniski ir pieprasījis šķeldas piegādes cenu piedāvājumus, (pieprasījums paredz potenciālo piedāvājumu saņemšanas laiku – vismaz 4 stundas no pieprasījuma saņemšanas brīža); Pircējs ir izvēlējies no iesniegtajiem Tehniskajai specifikācijai atbilstošajiem piedāvājumiem piedāvājumu ar vislētāko cenu;
6.1.1.2. Pārdevējs maksā par to Pircējam līgumsodu 0,1% apmērā no Līguma cenas par katru dienu, kurā katlumājas darbība bijusi pārtraukta, bet ne vairāk kā 10% no visu Līguma termiņa periodu kopsummas. Šis līgumsods tiek piemērots arī gadījumos, kad katlumāju darbības dīkstāve saistīta ar katlumāju iekārtu bojājumu, ko izraisījusi Preces kvalitātes neatbilstības, kā arī citos gadījumos, kad katlumāju dīkstāve saistīta ar Pārdevēja saistību neizpildi.
6.1.2. Pārdevējs ir atbildīgs par Preces atbilstību Pircēja prasībām un Latvijas Republikā spēkā esošo normatīvo aktu prasībām.
6.1.3. Pārdevējs kompensē Pircējam tiešos zaudējumus, kas radušies Preces kvalitātes dēļ, ja tā rezultātā tiek bojātas Pircēja iekārtas katlu mājā  “Lomaņi 1”, Jumprava, Jumpravas pag. Ogres nov.
6.2. Ja Pārdevējs nepilda Līgumu vai atsakās no tā izpildes un Līgums tiek izbeigts Pārdevēja vainas dēļ, Pārdevējs pēc Pircēja pieprasījuma maksā Pircējam līgumsodu par Līguma neizpildi vai nepienācīgu izpildi 10 % (desmit procenti) apmērā no Līguma summas bez PVN.
6.3. Pircējs pēc Pārdevēja pieprasījuma maksā Pārdevējam līgumsodu 0,1 % (nulle komats viens procents) apmērā no Līguma summas bez PVN par katru rēķina apmaksas nokavēto dienu, bet ne vairāk kā 10 % (desmit procenti) no Līguma kopējās summas bez PVN.
6.4. Pārdevējs pēc Pircēja pieprasījuma maksā Pircējam līgumsodu 0,1 % (nulle komats viens procents) apmērā no Līguma summas bez PVN par katru piegādes kavējuma dienu, bet ne vairāk kā 10 % (desmit procenti) no Līguma kopējās summas bez PVN.
6.5. Līgumsodu Puses maksā, pēc Puses pieprasījuma saņemšanas, attiecīgo summu 10 (desmit) dienu laikā ieskaitot otras Puses norēķinu kontā, kas norādīts Līgumā.
6.6. Pircējam ir tiesības ieturēt līgumsodu no Pārdevējam izmaksājamās summas (Ieskaits - saskaņā ar Civillikuma 1846. un 1847.pantu) un Pārdevējs tam piekrīt. 
6.7. Līgumsoda samaksa neatbrīvo Puses no pārējo Līguma saistību pienācīgas izpildes un zaudējumu atlīdzināšanas, kas radusies kādas no Pušu vainas dēļ.

7. Pušu pilnvarotās personas
7.1. Puses vienojas, ka ar Līguma izpildi saistītos jautājumus risinās šādas Pušu pilnvarotās personas:
7.1.1. Pircēja pilnvarotā persona: Andris Sirsniņš (tālr.25490064, e-pasts: andris.sirsnins@remte.lv).
[bookmark: _Hlk76116703]7.1.2. Pārdevēja pilnvarotā persona: Sergejs Koreņkovs (tālr. 29451119, e-pasts: skgenergija@gmail.com).
7.2. Pilnvarotajām personām ir šādas tiesības:
7.2.1. parakstīt preču pavadzīmi- rēķinu;
7.2.2. pieteikt un saskaņot Preces piegādes laiku, vienā pasūtījuma reizē piegādājamo Preces apjomu;
7.2.3. pieteikt pretenzijas par Līguma saistību pienācīgu neizpildi;
7.2.4. risināt jautājumus, kas saistīti ar nekvalitatīvu vai bojātu Preci, tai skaitā Preces apmaiņu pret atbilstošas kvalitātes Preci;
7.2.5. risināt citus organizatoriskus jautājumus, kas saistīti ar Līguma izpildi.
7.3. Pilnvarotajām personām nav tiesību veikt labojumus vai izdarīt grozījumus šajā Līgumā vai tā pielikumos.
7.4. Pilnvarotās personas, veicot savstarpējo saraksti, izmanto šajā Līguma punktā minētos rekvizītus (faksu, e-pastu).
8. Nepārvarama vara
8.1. Puses tiek atbrīvotas no atbildības par pilnīgu vai daļēju Līgumā paredzēto saistību neizpildi, ja šāda neizpilde ir notikusi nepārvaramas varas iestāšanās rezultātā pēc Līguma parakstīšanas dienas kā posts vai nelaime, kuru nebija iespējams ne paredzēt, ne novērst. Šāda nepārvarama vara ietver sevī notikumus, kuri ir ārpus Pušu kontroles un atbildības (dabas katastrofas, ūdens plūdi, uguns nelaime, zemestrīce un citas stihiskas nelaimes, kā arī karš un karadarbība, streiki, jaunu normatīvo aktu pieņemšana un citi apstākļi, kas neiekļaujas Pušu iespējamās kontroles robežās).
8.2. Puse, kas iekļuvusi nepārvaramas varas apstākļos, nekavējoties informē par to otru Pusi rakstiski trīs darba dienu laikā pēc nepārvaramas varas iestāšanās un ziņojumam pievieno izziņu, kuru izsniegušas kompetentas iestādes un kura satur minēto apstākļu raksturojumu un apstiprinājumu.
8.3. Ja minēto apstākļu dēļ Līgums nedarbojas ilgāk par trīs mēnešiem, katrai Pusei ir tiesības atteikties no Līguma izpildes, par to rakstveidā brīdinot otru Pusi vismaz 15 (piecpadsmit) dienas iepriekš. Šajā gadījumā neviena no Pusēm nevar prasīt atlīdzināt zaudējumus, kas radušies šī Līguma laušanas rezultātā.

9. Citi noteikumi
9.1. Ja kāds no Līguma noteikumiem zaudē spēku normatīvo aktu grozījumu gadījumā, Līgums nezaudē spēku tā pārējos punktos, un šajā gadījumā Puses piemēro Līgumu atbilstoši spēkā esošajiem normatīvajiem aktiem.
9.2. Ja kādai no Pusēm tiek mainīts juridiskais statuss, Pušu amatpersonu paraksta tiesības, īpašnieki vai vadītāji vai kāds no Līgumā minētajiem Pušu rekvizītiem, telefons, e-pasta adrese u.c., tad Puse nekavējoties rakstiski paziņo par to otrai Pusei. Ja Puse neizpilda šī punkta noteikumus, uzskatāms, ka otra Puse ir pilnībā izpildījusi savas saistības, lietojot šajā Līgumā esošo informāciju par otru Pusi. Šajā punktā minētie nosacījumi attiecas arī uz Līgumā un tā pielikumos minēto Pušu pārstāvjiem un to rekvizītiem.
9.3. Pušu reorganizācija vai to vadītāju maiņa nevar būt par pamatu Līguma pārtraukšanai vai izbeigšanai. Gadījumā, ja kāda no Pusēm tiek reorganizēta vai likvidēta, Līgums paliek spēkā un tā noteikumi ir saistoši Pušu tiesību un saistību pārņēmējiem. Puse brīdina otru Pusi par šādu apstākļu iestāšanos vienu mēnesi iepriekš.
9.4. Strīdus, kas rodas šī Līguma izpildes gaitā vai sakarā ar šo Līgumu, Puses risina savstarpēju pārrunu ceļā un/vai tiesā saskaņā ar Latvijas Republikas spēkā esošo normatīvo aktu prasībām.
9.5. Par Līguma grozījumiem Puses vienojas rakstiski. Rakstiskās vienošanās par grozījumiem pievienojamas Līgumam un tās kļūst par šī Līguma neatņemamu sastāvdaļu.
9.6. Puses nav tiesīgas nodot savas tiesības, kas saistītas ar šo Līgumu un izriet no tā, trešajai personai.
9.7. Līgums ir sastādīts un parakstīts elektroniski, latviešu valodā uz 5 (piecām) lapaspusēm ar 2 (diviem) pielikumu un pieejams Pusēm.
Pielikumi:
1. Nr.1 – Tehniskā specifikācija -piedāvājums uz 2 lapaspusēm.
2. Nr.2 – Finanšu piedāvājums uz 1 lapaspuses.

10. Pušu rekvizīti
	PIRCĒJS
Sabiedrība ar ierobežotu atbildību "LIELVĀRDES REMTE"
reģ.Nr.4740300322
Ceriņu iela 3, Lielvārde, Ogres nov., LV-5070
Banka: “SWEDBANK” AS
Kods: HABALV22
Konts: LV84 HABA 0551 0428 4864 3
________________________
Valdes loceklis Ritvars Cinītis
	PĀRDEVĒJS
SIA "SK Grean Enerģija",
reģ. Nr. 44103066149
Saulrītu iela 1, Cēsis, Cēsu nov., LV-4101 

Banka: “SWEDBANK” AS
Kods: HABALV22
Konts: LV16HABA0551030516123

___________________________________
Valdes loceklis Sergejs Koreņkovs

2
ŠIS DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU 

image1.emf
Pielikums Nr.1   D 2   pielikums:  Tehniskā   specifikācija     TEHNISKĀ SPECIFIKĀCIJA   -   PIEDĀVĀJUMS   „ Kurināmās šķeldas   iegāde SIA „Lielvārdes Remte” saimnieciskās darbības  nodrošināšanai”     ID. Nr. LR 202 6 / 3     SIA “Lielvārdes Remte” katlu mājā “Lomaņi  –   1” Jumpravā,  Ogres  novadā , uzstādī t s   ūdens sildām ais   katls  AGB , ar sekojošiem tehniskajiem parametriem:    

Sildvirsma m 2  82  

Nominālā jauda siltummainim, kW  990  

Nominālā jauda priekškurtuvei kW  990   

Kurtuves tips  Slīpo kustīgo ārdu  

Siltummaiņa ūdens tilpums m 3  3  

Maksimālā siltumnesēja to C o  110  

Maksimālais darba spiediens bar  6,0  

Pārbaudes spiediens bar  9,0  

Minimālais dūmvada šķērsgriezuma laukums cm 2  1257  

  Lai, atbilstoši katla tehniskajiem rādītājiem, sasniegtu katla nominālo jaudu (nodrošinātu pilnvērtīgu,  ekspluatācijas noteikumiem atbilstošu darbību), tiek noteiktas sekojošas kurināmā  –   koksnes šķeldas  tehniskās specifikācijas prasības un nosacījumi.     1.   Šķeldas parametri  

Šķeldas parametri  Daudzums masā  

Izmēri (P), P100:   

   Pamata frakcija  –   16≤P≤100 mm  ≥75%  

   Smalkās frakcijas  –   P<3,15 mm  ≤4%  

   Rupjās frakcijas  –   200<P<350 mm  ≤6%  

Pelni, A3.0  ≤ 4 , 0 %  

Mitruma saturs, M55  38 - 52%  

Siltumspēja MWh/1m3 pie mitruma satura  45%  ≥   0,65  

Radiācijas starojums Bq/kg  ≤   1  

 Šķeldā nedr ī kst būt svešķermeņi (ledus, akmeņi, grunts,  smilts, metāla priekšmeti u.c.), kas var izraisīt kurināmā  padeves mehānismu un citu mehānismu vai iekārtu  apstāšanos un bojājumus. Nav pieļaujama šķeldas  piegāde ar ķīmiskas piedevas saturošiem kokapstrādes  atkritumiem ( finier i s, skaidu plaš u   u.c. atkritumi ) un  zaļo biomasu (skujas, lapas, zari u.c.). Vienā autokravā  piegādātajai šķeldai jābūt vienmērīgi sajauktai.  

Izcelsme   ES  

  2. Iepirkuma apjomi  

Nepieciešamais, orientējošais šķeldas apjoms  (daudzums), ko būtu nepieciešamas piegādāt  katlu  mājā Lomaņi  -   1, Jumprava,  Ogres   novads   202 6 ./202 7 . gada apkures sezonā (pie katla  nominālās jaudas)   orientējoši  –   7  5 00 ber.m 3 .  Saražojamās siltumenerģijas daudzums ir noteikts  orientējoši, un līguma izpildes laikā tas var  mainīties robežās +/ -   20  %, ņemot vērā laika  klimatiskos apstākļus.  Nepieciešamais, orientējošais šķeldas apjoms  (daudzums), ko būtu nepieciešamas piegādāt   katlu mājā Lomaņi  -   1, Jumprava,  Ogres   novads   202 6 ./202 7 . gada apkures sezonā (pie katla  nominālās jaudas)   orientējoši  –   7 500 ber.m 3 .  Saražojamās siltumenerģijas daudzums ir  noteikts orientējoši, un līguma izpildes laikā tas  var mainīties robežās +/ -   20 %, ņemot vērā laika  klimatiskos apstākļus.  

3.   Kurināmā piegādes nosacījumi  

Kurināmā piegādes laiks: Darba dienās, darba  laikā, 12 mēneši no līguma noslēgšanas  dienas, saskaņā ar Pasūtītāja veiktiem  pieprasījumiem saskaņā ar līguma  nosacījumiem, atbilstoši laika klimatiskajiem   apstākļiem un siltumenerģijas patēriņam. Pēc  iepriekšējas vienošanās, atsevišķos gadījumos  ārpus darba laika, saskaņā ar līguma  nosacījumiem.  Kurināmā piegādes laiks: Darba dienās, darba  laikā, 12 mēneši no līguma noslēgšanas  dienas, saskaņā ar Pasūtītāja veiktiem  pieprasījumiem saskaņā ar līguma  nosacījumiem, atbilstoši laika klimatiskajiem   apstākļiem un siltumenerģijas patēriņam. Pēc  iepriekšējas vienošanās, atsevišķos gadījumos  ārpus darba laika, saskaņā ar līguma  nosacījumiem.  

        Paraksta pretendenta vadītājs vai pilnvarota persona:  

Vārds, uzvārds, amats*    Inese Koreņkova   SIA “SK Grean Enerģija” uzskaitvede, pilnvarotā persona  

Paraksts   

Vieta, datums  Cēsīs, 2026.gada 02.jūlijā  

* Tehnisko piedāvājum jāparaksta Pretendenta vadītājam vai viņa pilnvarotai personai (šajā gadījumā  Pretendenta piedāvājumam obligāti jāpievieno pilnvara)              

Pielikums Nr. 2   D 6   pielikums: Finanšu piedāvājuma veidne     FINANŠU PIEDĀVĀJUMS    

Tāme    euro (EUR)  

Nr.p.k.  Izmaksu pozīcija  Mērvienības  nosaukums   (tonnas)  Vienības  cena   (bez PVN)    Plānotais   v ienību  skaits   Izmaksu  pozīcijas  cena   (bez PVN)  

1.  Kurināmās šķeldas piegāde   katlu mājai “ Lomaņi  –   1 ”  Jumprava ,  Ogres  novads   ber.m 3  17,77  7500  133275,00  

  Piegādes kopējā cena (bez PVN)   133275,00  

    21% PVN summa   (Īpašs nodokļa piemērošanas režīms)   netiek piemērots  

  Piegādes kopējā cena (iepirkuma līguma summa)   133275,00  

      Mēs apliecinām, ka:      Nekādā veidā neesam ieinteresēti nevienā citā piedāvājumā, kas ies n iegts šajā iepirkumā.      Nav tādu apstākļu, kuri liegtu mums piedalīties iep i r kumā un izpildīt tehniskajā specifikācijā un Latvijas  Republikas normaatīvajos aktos, kas regulē attiecīgo jomu, noteiktās prasības.      Piedāvājuma cenā iekļautas visas  P retendenta paredzamās izmaksas un visi nodokļi un nodevas, ja tādas ir  paredzētas ( neiekļaujot   PVN), kas nepieciešmai kvalitatīvai līguma izpildei.           Paraksta pretendenta vadītājs vai pilnvarota persona:  

Vārds, uzvārds, amats*  Inese Koreņkova   SIA “SK Grean Enerģija” uzskaitvede, pilnvarotā persona  

Paraksts   

Vieta, datums  Cēsīs, 02.07.2026.  

* Finanšu piedāvājums jāparaksta Pretendenta vadītājam vai viņa pilnvarotai personai (šajā gadījumā Pretendenta  piedāvājumam obligāti jāpievieno pilnvara)        


